Β4-1098/96

Ψήφισμα σχετικά με τη Διεθνή Ημέρα για την Εκρίζωση της Ανέχειας

Το Ευρωπαϊκό Κοινοβούλιο,

- έχοντας υπόψη τη σύσταση του Συμβουλίου της 27ης Ιουλίου 1992 σχετικά με τη σύγκλιση των στόχων και των πολιτικών κοινωνικής προστασίας ((ΕΕ L 245, 26.8.1992, σελ. 49)),

- έχοντας υπόψη την ανακοίνωση της Επιτροπής «Για την αλληλεγγύη στην Ευρώπη - Εντατικοποίηση της καταπολέμησης του κοινωνικού αποκλεισμού, προώθηση της ένταξης» (COM(92)0542),

- έχοντας υπόψη την ανακοίνωση της Επιτροπής σχετικά με την πολιτική της Κοινότητας και των κρατών μελών της για την καταπολέμηση της φτώχειας στις αναπτυσσόμενες περιοχές (COM(93)0518),

- έχοντας υπόψη τη Λευκή Βίβλο της Επιτροπής της 27ης Ιουλίου 1994 σχετικά με την Ευρωπαϊκή Κοινωνική Πολιτική - Η πορεία προς το μέλλον για την Ένωση (COM(94)0333),

- έχοντας υπόψη το μεσοπρόθεσμο πρόγραμμα κοινωνικής δράσης 1995-1997 της Επιτροπής (COM(95)0134) και το σχετικό ψήφισμα του Κοινοβουλίου της 16ης Ιανουαρίου 1996 ((ΕΕ C 32, 5.2.1996, σελ. 24)),

- έχοντας υπόψη την ανακοίνωση της Επιτροπής σχετικά με το μέλλον της κοινωνικής προστασίας: πλαίσιο συζήτησης σε ευρωπαϊκό επίπεδο (COM(95)0466),

- έχοντας υπόψη τη διακήρυξη και το πρόγραμμα δράσης της Κοπεγχάγης, που εγκρίθηκαν στις 4 Ιουνίου 1993,

- έχοντας υπόψη τα ψηφίσματά του της 28ης Οκτωβρίου 1993 σχετικά με τον κοινωνικό αποκλεισμό ((ΕΕ C 315, 22.11.1993, σελ. 242)), της 27ης Οκτωβρίου 1994 σχετικά με μεσοπρόθεσμο πρόγραμμα δράσης για την καταπολέμηση του αποκλεισμού και την προώθηση της αλληλεγγύης: νέο πρόγραμμα για την υποστήριξη και την ενθάρρυνση της καινοτομίας (1994-1999) ((ΕΕ C 323, 21.11.1994, σελ. 188)), και της 23ης Μαΐου 1996 σχετικά με την τελική έκθεση της Επιτροπής για την εφαρμογή του κοινοτικού προγράμματος που αφορά την οικονομική και κοινωνική ένταξη των οικονομικά και κοινωνικά λιγότερο προνομιούχων ομάδων «Φτώχεια 3" (1989-94) ((ΕΕ C 166, 10.6.1996, σελ. 191)),

- έχοντας υπόψη την έκθεση της Επιτροπής Σοφών «Για μια Ευρώπη των πολιτικών και κοινωνικών δικαιωμάτων», του Φεβρουαρίου 1996,

- έχοντας υπόψη τα ψηφίσματα της Γενικής Συνέλευσης των Ηνωμένων Εθνών αριθ. 48/183 της 21ης Δεκεμβρίου 1993 που κηρύσσει το 1996 ως Διεθνές Έτος για την Εκρίζωση της Ανέχειας και τη 17η Οκτωβρίου 1996 ως Διεθνή Ημέρα για την Εκρίζωση της Ανέχειας, και αριθ. 49/179 της 23ης Δεκεμβρίου 1994, που τονίζει ότι η ακραία ανέχεια και ο κοινωνικός αποκλεισμός αποτελούν καταπάτηση της ανθρώπινης αξιοπρέπειας,

Α. επισημαίνοντας ότι, σύμφωνα με την Επιτροπή, υπάρχουν περίπου 52 εκατ. πολίτες που ζουν κάτω από το όριο της ανέχειας - ήτοι το 50% της αντίστοιχης μέσης εθνικής δαπάνης - και ως εκ τούτου ζουν στις παρυφές της κοινωνίας ή είναι αποκλεισμένοι από την κοινωνία,

Β. επισημαίνοντας ότι όλες οι διεθνείς οργανώσεις, κυβερνητικές και μη κυβερνητικές, είναι θορυβημένες στις πρόσφατες εκθέσεις τους όσον αφορά την αυξανόμενη και «εκθήλυνση» της ανέχειας,

Γ. επισημαίνοντας ότι τα πρόσωπα που δεν διαθέτουν τα υλικά, πολιτιστικά και κοινωνικά μέσα για να μπορούν να ζήσουν στο δεδομένο κράτος μέλος σύμφωνα με το αποδεκτό εκεί ελάχιστο επίπεδο πρέπει να χαρακτηρίζονται ως ενδεείς,

Δ. επισημαίνοντας ότι ο κοινωνικός αποκλεισμός και η ανέχεια πηγάζουν από διαρθρωτικές μεταβολές που επηρεάζουν τις οικονομίες και τις κοινωνίες μας και συνδέονται άμεσα με την ανεργία, τη στάθμη της εκπαίδευσης, την υγεία, τη στέγαση και την ανισότητα ευκαιριών,

Ε. επισημαίνοντας ότι το φαινόμενο της ακραίας ανέχειας έχει σοβαρή επίπτωση στα ανθρώπινα δικαιώματα ως σύνολο και στις θεμελιώδεις ελευθερίες και ότι η εκρίζωσή του πρέπει να αποτελέσει θέμα υψηλής προτεραιότητας στο χρονοδιάγραμμα της ΕΕ,

ΣΤ. επισημαίνοντας ότι η Λευκή Βίβλος για την Ευρωπαϊκή Κοινωνική Πολιτική καλούσε να αναληφθεί περαιτέρω δράση για την ένταξη όσων έχουν αποκλεισθεί από την αγορά εργασίας, να εγκριθεί ένα πρόγραμμα «Φτώχεια 4" και να συνεχισθεί ο διάλογος για μια επίσημη δημόσια διακήρυξη κατά του αποκλεισμού,

Ζ. επισημαίνοντας ότι η Ευρωπαϊκή Ένωση πρέπει να ενσαρκώσει την ελπίδα σε ένα καλύτερο μέλλον με βάση την άσκηση των θεμελιωδών δικαιωμάτων από όλους τους πολίτες και νόμιμους κατοίκους και τη βιώσιμη οικονομική και κοινωνική ανάπτυξη,

Η. επισημαίνοντας ότι ο κοινωνικός αποκλεισμός και η ανέχεια, εντός και εκτός της Ευρωπαϊκής Ένωσης, συνιστούν παραβίαση των θεμελιωδών δικαιωμάτων του ανθρώπου και ενδέχεται μελλοντικά να απειλήσουν την επιβίωση της δημοκρατίας μας και την παγκόσμια σταθερότητα[semigr ] επισημαίνοντας ότι η ανέχεια πρέπει συνεπώς να καταπολεμηθεί με την υιοθέτηση μιας πολιτικής που να προωθεί την απασχόληση και την κοινωνική ανάπτυξη,

Θ. επισημαίνοντας ότι το 1/5 του πληθυσμού σε παγκόσμια κλίμακα, δηλαδή 1,5 δισ. άτομα, υποχρεώνονται να ζουν με λιγότερο από ένα 1 δολάριο την ημέρα και πρέπει να θεωρούνται «άκρως ενδεείς» βάσει των κριτηρίων της Διεθνούς Τράπεζας[semigr ] επισημαίνοντας ότι ο αριθμός των άκρως ενδεών αυξάνεται κατά 25 εκατ. άτομα ετησίως,

1. καλεί τα κοινοτικά όργανα να δείξουν με σαφήνεια την πολιτική τους βούλησης για την καταπολέμηση της ανέχειας και του κοινωνικού αποκλεισμού[semigr ]

2. καλεί τους αρχηγούς κρατών και κυβερνήσεων που συμμετείχαν στην Παγκόσμια Διάσκεψη Κορυφής για την Κοινωνική Ανάπτυξη στην Κοπεγχάγη να τηρήσουν όλες τις δεσμεύσεις που ανέλαβαν με το εγκριθέν ψήφισμα και να δώσουν ιδιαίτερη προτεραιότητα στην υλοποίηση των δεσμεύσεων αριθ. 2, 3 και 5[semigr ]

3. καλεί την Ευρωπαϊκή Ένωση και τα κράτη μέλη της να μεριμνήσουν ώστε το νέο πρόγραμμα για την καταπολέμηση της ανέχειας να ενθαρρύνει όλες τις δράσεις, συμπεριλαμβανομένων των θετικών μέτρων υπέρ των γυναικών τα οποία επιτρέπουν να καταπολεμηθεί η «εκθήλυνση» της ανέχειας,

4. επαινεί το θάρρος των προσώπων, οικογενειών και πληθυσμιακών ομάδων που αγωνίζονται σε επίπεδο βάσης έναν καθημερινό αγώνα κατά της ανέχειας, από την οποία πλήττονται οι ίδιοι και άλλοι, και ενώνεται μαζί τους για να τιμήσει επισήμως την 17η Οκτωβρίου ως ημέρα αλληλεγγύης με όλους όσοι αγωνίζονται και μοχθούν για την υπερνίκηση της εξαθλίωσης[semigr ]

5. εκφράζει την έντονη απογοήτευσή του για τη δράση ορισμένων κρατών μελών η οποία οδήγησε στην αναστολή της πληρωμής ποσού 12 εκατ. Ecu υπέρ των κοινωνικά αποκλεισμένων, των ηλικιωμένων και των ενδεών[semigr ]

6. εκφράζει την έντονη ανησυχία του για τον μεγάλο αριθμό προσώπων σε όλο τον κόσμο που ζουν κάτω από το όριο της ανέχειας, και είναι ιδιαίτερα θορυβημένο από το διευρυνόμενο χάσμα μεταξύ πλούσιων και φτωχών στην εκβιομηχανισμένη ΕΕ και από την εμφάνιση νέων μορφών κοινωνικού αποκλεισμού[semigr ]

7. ζητεί από την Επιτροπή να επεξεργάζεται και να δημοσιεύει κάθε χρόνο τα υπάρχοντα στοιχεία σχετικά με τον αριθμό των προσώπων που βρίσκονται κάτω από το όριο της ανέχειας στην Ευρωπαϊκή Ένωση[semigr ] ζητεί από τα κράτη μέλη να δεσμευθούν ότι θα καταρτίσουν ένα σύνολο κοινών δεικτών για το σκοπό αυτό[semigr ]

8. πιστεύει ότι πρέπει να δοθεί προτεραιότητα στην καταπολέμηση της ανέχειας και του κοινωνικού αποκλεισμού, προκειμένου να διασφαλισθεί η κοινωνική συνοχή στην Ευρωπαϊκή Ένωση και τα κράτη μέλη της[semigr ] καλεί ως εκ τούτου να κινητοποιηθούν όλοι οι τομείς - ιδιωτικός, δημόσιος και μη κερδοσκοπικές οργανώσεις - ώστε να δημιουργηθούν ευκαιρίες απασχόλησης για την επανένταξη των κοινωνικά αποκλεισμένων στην αγορά εργασίας[semigr ]

9. είναι της γνώμης ότι η καταπολέμηση της ανέχειας και του κοινωνικού αποκλεισμού πρέπει να αποτελεί συνιστώσα όλων των κοινοτικών πρωτοβουλιών[semigr ]

10. καλεί την Επιτροπή να εξασφαλίσει τη συμμετοχή των πληττόμενων ομάδων στην κατάστρωση πολιτικών για την καταπολέμηση της ανέχειας[semigr ]

11. καλεί την Επιτροπή να προτείνει την ενσωμάτωση της καταπολέμησης της ανέχειας και του κοινωνικού αποκλεισμού στο σώμα της Συνθήκης, ως κατευθυντήριας αρχής για τη δράση των κρατών μελών και της Ένωσης[semigr ]

12. επιμένει για την ανάγκη να εγκριθεί ένα πρόγραμμα κατά της ανέχειας υπό το φως της εμπειρίας από τις σχετικές δραστηριότητες στην Ένωση[semigr ] προσδοκά ότι το πρόγραμμα αυτό θα βελτιώσει την ανταλλαγή επωφελών μεθόδων, θα προωθήσει προσφορότερες πολιτικές, θα ενθαρρύνει μιαν αποτελεσματικότερη χρήση των πόρων σε τοπικό ή εθνικό επίπεδο και θα προσδιορίσει μέτρα που μπορούν να εφαρμοσθούν αποτελεσματικότερα σε ευρωπαϊκό παρά σε εθνικό επίπεδο[semigr ]

13. υπενθυμίζει ότι ένας από τους καλύτερους τρόπους για την εξάλειψη της ανέχειας και του κοινωνικού αποκλεισμού είναι να δοθεί η δυνατότητα εξεύρεσης απασχόλησης σε όσους μπορούν και επιθυμούν να εργασθούν και να αποκτήσουν επαρκές εισόδημα[semigr ]

14. σημειώνει ότι η εφαρμογή των πέντε σημείων του Έσσεν για την απασχόληση, ιδίως δε του πέμπτου τομέα πολιτικής που αφορά τους σκληρότερα πληττόμενους από την ανεργία, θα μπορούσε να αποτελέσει μια βάση για την ανάπτυξη εθνικών προγραμμάτων, ειδικά προσαρμοσμένων στις ανάγκες των περιθωριοποιημένων ή αποκλεισμένων από την αγορά εργασίας[semigr ] καλεί το Συμβούλιο να εξετάσει περαιτέρω πώς είναι δυνατόν να επιτευχθεί ο στόχος αυτός[semigr ]

15. καλεί την Επιτροπή να κάνει καλύτερη χρήση των διαθέσιμων πόρων του Ευρωπαϊκού Κοινωνικού Ταμείου και άλλων κοινοτικών προγραμμάτων, προκειμένου να προωθηθούν δράσεις με στόχο την ένταξη των κοινωνικά αποκλεισμένων και να εξασφαλισθεί ότι όλες οι κοινοτικές αποφάσεις και μέτρα θα αξιολογούνται ως προς τον αντίκτυπό του στην κοινωνική συνοχή[semigr ]

16. καλεί την Επιτροπή να συντάξει ανακοίνωση για τη συνέχεια που προτίθεται να δώσει στην έκθεση της Επιτροπής Σοφών και να υποβάλει έκθεση για όλες τις σχετικές κοινοτικές δράσεις στον τομέα της ανέχειας και του κοινωνικού αποκλεισμού, όπως είχε αναγγείλει στο πλαίσιο του μεσοπρόθεσμου προγράμματος κοινωνικής δράσης[semigr ]

17. καλεί την Επιτροπή να δημιουργήσει μια εσωτερική ομάδα δράσης, αποτελούμενη από όλες τις σχετικές υπηρεσίες της Επιτροπής, με κοινό σκοπό την ανάπτυξη ολοκληρωμένων στρατηγικών και τον συντονισμό των κοινοτικών πόρων για την καταπολέμηση του κοινωνικού αποκλεισμού στην Ευρωπαϊκή Ένωση[semigr ]

18. καλεί το Συμβούλιο να οργανώσει ανταλλαγή πληροφοριών και να πραγματοποιήσει συζήτηση σχετικά με την υλοποίηση της διακήρυξης που υπογράφηκε στην Κοπεγχάγη τον Μάρτιο του 1995 από κάθε κυβέρνηση, ιδίως όσον αφορά τη χάραξη μιας στρατηγικής κατά της ανέχειας[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, τις κυβερνήσεις και τα κοινοβούλια των κρατών μελών, τους κοινωνικούς εταίρους και τις ΜΚΟ που συμμετέχουν στον αγώνα κατά της ανέχειας και του κοινωνικού αποκλεισμού.